Nintendo Swich Tour 2024 arriba a la platja de Gandia aquest dissabte
15 juliol 2024

## Nintendo Swich Tour 2024 arriba a la platja de Gandia aquest dissabte15 juliol 2024Última actualització: 15 juliol 2024

![](../gestion/img/b8c28e67f1690534d93d05c215da7a59cf0f7f9dc1778d40ca123bce4557a474.jpg)  
  

El pròxim dissabte aterrarà al port de Gandia el **Nintendo Swich Tour 2024**, un esdeveniment de l'empresa de videojocs japonesa que els turistes i ciutadans podran visitar **del 27 al 28 de juliol**.  
  
Com l'any passat, el camió de Nintendo s'instal·larà al **Moll dels Borja**, on la gent es podrà acostar a jugar **entre les 18 i les 24 hores**. La iniciativa oferirà als visitants títols com Super Mario Bros. Wonder; Mario Kart 8 Deluxe; Luigi's Mansion 2 HD; Princess Peach: Showtime! o el Nintendo Switch Sports.  
  
Així, els personatges de l'univers de Mario i els seus amics seran els grans protagonistes de la gira, que, a diferència de l'any passat, no tindrà jocs com l'Everybody 1-2-Switch! o The Legend of Zelda: Tears of the Kingdom, sinó que se centrarà més en el món de Mario.  
  
La idea és que tots els grups d'edat gaudisquen jugant amb uns personatges que, després de 40 anys d'història, són tota una icona per a diverses generacions.  
  
Hi haurà videojocs més antics, com és el cas de Luigi's Mansion 2 HD (2013) o de Mario Kart 8 Deluxe (2017), i altres més recents, com passa amb Super Mario Bros. Wonder (2023) o Princess Peach: Showtime! (2024).  
  
Amb aquesta àmplia varietat, els més veterans recordaran quan gaudien de les aventures de Super Mario al seu Game Boy, mentre que els que van descobrir el personatge a la Nintendo Switch o, fins i tot, a la gran pantalla, també s'ho passaran bé.  
  
Els participants també podran jugar al Nintendo Switch Sports, un divertit títol de simulació esportiva apte per a novells i experts i perfecte per compartir amb la família o els amics.  
  
Aquest joc no requereix aprendre complicades combinacions de botons: n'hi ha prou d'imitar amb el cos els moviments perquè els sensors dels comandaments Joy-Con traslladen a la pantalla aquests moviments.  
  
A més, tothom podrà provar el nou esport disponible al joc: el bàsquet. Amb la incorporació d'aquesta disciplina, el títol compta amb vuit disciplines diferents.

[Twittear](https://twitter.com/share)